લોકસાહિત્યના સંપાદક-સંશોધક તરીકે મેઘાણીની ગતિ લોકકથાથી લોકગીતો તરફની રહી હશે એમ લાગે છે. પોતે નોંધે છે: ”લોકગીતોની લગની પોરબંદરના બરડા મહાલના બગવદર ગામની એક મેરાણી બહેન ઢેલીએ લગાડી. તે તરફ ગયેલો કથાસાહિત્ય માટે, પણ આંટો નિષ્ફળ લાગ્યો. મેરાણીઓના રાસડા વિશે બહુ સાંભળેલું. પ્રત્યક્ષ સાંભળવા મન કર્યું. ઘણી મહેનત કરે. તેમાં કેટ્લો કેટ્લો નાસીપાસ થયા પછી એક બહેન એવી મળી કે જેણે પોણી રાત જાગીને સંભળાવ્યાં. એ રાત નહીં ભૂલું.”